钦定古今图书集成/明伦汇编/氏族典/第446卷 > 《廖用贤尚友录》 > 苟缵宗
## 钦定古今图书集成/明伦汇编/氏族典/第446卷 > 《廖用贤尚友录》 > 苟缵宗

按《四川总志》：“缵宗，字子孝，华阳庠生。孝事继母段氏，
长兄无嗣，长斋祈吁，果得子。方伯朱公表其闾曰‘笃
行’”，赠之诗有云：“善养直追曾、闵孝，古心应到燧巢初。”
又云：“荐达未能惭浅薄，空将遗话说成都。”其企重如
此。

《梦溪笔谈》：“吕才为卜宅、禄命、卜葬之说，皆以术为无
验。术之不可恃信然，而不知彼皆寓也，神而明之，存
乎其人，故一术二人用之，则所占各异。人之心本神，
以其不能无累，而寓之以无心之物，而以吾之所以
神者言之。此术之微难可以俗人论也。才又论人姓
或因官，或因邑族，岂可配以宫商？此亦是也。如今姓”
敬者，或更姓文，或更姓苟。以文考之，皆非也。敬本从
急从支，今乃谓之“苟”与文，五音安在哉？此为无义，不
待远求而知也。然既谓之“寓”，则苟以为字皆寓也。凡
视听思虑所及，无不可寓者。若以此为妄，则凡祸福
吉凶，死生变化，孰为非妄者？能齐乎此，然后可与论
先知之神矣

廖用贤《尚友录》。